डोकलाम के विवाद से भारत चीन की चालाकियों का सबक सीख चुका है. भले ही डोकलाम में यथास्थिति कायम रहने का दावा किया जा रहा है लेकिन चीन ने वहां मजबूत सैन्य ढांचा तैयार कर लिया है. चीन की फितरत को देखते हुए ही भारत भी तेजी से सीमाई इलाकों में बुनियादी ढांचों को दुरुस्त करने में जुटा हुआ है. चीन की सीमाओं से सटे इलाकों में कुल साढ़े तीन हजार करोड़ रुपये की लागत का सड़क निर्माण तेजी से चल रहा है. कुल 73 प्रोजेक्ट ऐसे हैं जिन पर काम तेजी से जारी है लेकिन उनके साल 2020 तक पूरा होने की संभावना है.